
Austria

Alocaţia  


Se acordă până la vârsta de 18 ani sau până la vârsta de 26 de ani în cazul copiilor care continuă studiile şi până la 21 de ani, în cazul celor care sunt în căutarea unui loc de muncă. 

Alocaţia nu se acordă în cazul copiilor peste vârsta de 18 ani, care au venituri ce depăşesc 8.725 euro/an. 


Cuantumul prestaţiilor pe copil/lună: 

• 0-3 ani - 105,40 euro;


• 3-10 ani - 112,70 euro;


• 10-19 ani - 130,90 euro; 


• 19- 26 ani - 152,70 euro. 


Pentru familiile cu 2 copii, cuantumul creşte cu 12,8 euro/lună. Pentru familiile cu 3 copii, cuantumul creşte cu 25,5 euro/lună.  


Pentru mai mulţi copii cu handicap se acordă un supliment de 138,3 euro/lună. Pentru familiile numeroase se acordă un supliment de 36,40 euro/lună.


Indemnizaţia pentru creşterea copilului


Se acordă indiferent dacă părintele desfăşoară o activitate sau nu. Suma primită este de 14,53 euro/zi, până la vârsta de 30 de luni a copilului. În cazul gemenilor se acordă încă 50% din această sumă. 
 


Belgia


Alocaţia  


Se acordă până la vârsta de 18 ani sau până la vârsta de 25 de ani, în cazul copiilor care urmează studiile şi până la 21 de ani, în cazul celor care prezintă un handicap sever. 


• primul copil: 78,59 euro/lună;


• aI 2-lea copil: 145,43 euro; 


• aI 3-lea copil şi următorii: 217,13 euro. 


Se acordă suplimente la alocaţie în funcţie de vârsta copilului, inclusiv un supliment pentru şomeri, pensionari, persoane aflate în incapacitate temporară de muncă şi copii orfani. 


Cuantumul suplimentului pentru şomeri şi pensionari:

• primul copil: 40,01 euro/lună; 


• al 2-lea copil: 24,80 euro;

• al 3-lea copil şi următorii: 4,35 euro.

Cuantumul suplimentului pentru persoane aflate în incapacitate temporară de muncă: 


• primul copil: 86,08 euro/lună;

• al 2-lea copil: 24,80 euro;

• al 3-lea copil şi următorii: 4,35 euro.

Alocaţia pentru orfani: 301,92 euro pentru fiecare copil, inclusiv suplimentul care se acordă în funcţie de vârsta copilului. 


Alocaţia suplimentară pentru copiii cu handicap acordată în funcţie de gradul de handicap: valoare minimă 353,58 euro – valoare maximă 413,75 euro. 


Indemnizaţia pentru creşterea copilului


Se acordă persoanelor care îşi întrerup activitatea pentru a avea grijă de copii: 
- maxim 3 luni de concediu la întreruperea unei activităţi cu normă întreagă, înainte de împlinirea vârstei de 6 ani a copilului; 


- maxim 6 luni de concediu la întreruperea unei activităţi cu jumătate de normă, înainte de împlinirea copilului a vârstei de 6 ani; 


Cuantumurile sunt diferenţiate în funcţie de întreruperea totală sau parţială a activităţii profesionale: 


- întrerupere totală: 684,94 euro; 


- întrerupere parţială: între 342,46 şi 580,90 euro. 


bulgaria

Alocaţia


Se acordă până la finalizarea studiilor liceale, dar nu mai târziu de vârsta de 20 de ani. Venitul mediu brut lunar pe membru de familie trebuie să fie mai mic sau egal cu 200 de BGN (aprox. 102,25 euro/lună). 


Cuantumul alocaţiei pentru copii: 


- primul copil: 18 BGN (aprox. 9,20 euro) sau 36 BGN (aprox. 18,40 euro) pentru copilul cu handicap; 


- începând cu al 2-lea copil: 20 BGN (aprox. 10,22 euro) sau 40 BGN pentru copilul cu handicap (aprox. 20,45 euro). 


Prestaţiile pentru creşterea copilului se acordă până la vârsta de 2 ani a copilului, pentru primii trei copii şi până la 6 luni pentru următorii copii în cuantum de: 180 BGN/lună (aprox. 92 euro). 

Pentru acordarea alocaţiei lunare pentru creşterea copilului până la vârsta de 1 an, venitul mediu brut lunar pe membru de familie trebuie să fie mai mic sau egal cu 200 de BGN (aprox. 102,25 euro): 


- 100 BGN indiferent de numărul de copii (aprox. 51,12 euro); 


- pentru copilul cu handicap se acordă până la împlinirea vârstei de 2 ani. 

Sprijinul pentru începerea anului şcolar este de 120 BGN (aprox. 61,35 euro) şi se acordă, de regulă, în produse specifice.

Cehia

Alocaţia


Alocaţia se acordă pe trei nivele, în funcţie de vârsta copiilor: 

• până la 6 ani - 500 CZK (aprox. 19,19 euro/lună); 


• 6-15 ani - 610 CZK (aprox. 23,41 euro); 


• 15-26 ani - 700 CZK (aprox. 26,87 euro). 


Alocaţia parentală se acordă în 3 modalităţi, în funcţie de opţiunea părinţilor: 


- acordarea rapidă a alocaţiei parentale - imediat după plata prestaţiei de maternitate sau a unei prestaţii echivalente, acordate tatălui, la un nivel de 11.400 CZK (aprox. 437,62 euro) până la împlinirea de către copil a vârstei de 2 ani; 


- acordarea standard a alocaţiei parentale - imediat după plata prestaţiei de maternitate sau a unei prestaţii echivalente, acordate tatălui, la un nivel de 7.600 CZK (aprox. 291,75 euro) până la împlinirea de către copil a vârstei de 3 ani; 


- acordarea lentă a alocaţiei parentale - imediat după plata prestaţiei de maternitate sau a unei prestaţii echivalente, acordate tatălui sau chiar de la data naşterii copilului dacă nu există un drept la prestaţia de maternitate, la un nivel de 7.600 CZK (aprox. 291,75 euro) până la împlinirea de către copil a vârstei de 21 de luni sau la un nivel redus de 3.800 CZK (aprox. 145,78 euro) până la împlinirea copilului a vârstei de 4 ani. 


În cazul copiilor cu handicap, părintele este îndreptăţit la primirea unei alocaţii parentale, la un nivel de 7.600 CZK (aprox. 291,75 euro) până la împlinirea de către copil a vârstei de 7 ani, din ziua în care copilul a fost diagnosticat cu o formă de handicap pe termen lung. 


Cipru


Indemnizaţia pentru copil şi suplimentul anual 


Se acordă dacă toţi membrii familiei locuiesc în aceeaşi casă. Familiile au dreptul la indemnizaţie pentru copiii lor necăsătoriţi dacă aceştia locuiesc cu părinţii, după cum urmează: 


- până la 18 ani; 


- între 18-25 ani, dacă sunt înrolaţi în Garda Naţională; 


- între 18-25 ani, dacă urmează cursurile învăţământului de zi; 


- bărbaţii cu vârsta cuprinsă între 13-25 de ani, care dovedesc că au fost înrolaţi în Garda Naţională şi care urmează cursurile de zi ale unei forme de învăţământ; 


- indiferent de vârstă, dacă dovedesc că nu sunt apţi să se autosusţină financiar datorită handicapului fizic sau mental. 


Familia primeşte şi un stimulent raportat la venitul brut al familiei. Venitul brut al familiei care se ia în considerare la stabilirea cuantumului suplimentului este cel obţinut cu trei ani în urmă. 


Indemnizaţiile se acordă lunar familiilor cu trei sau mai mulţi copii şi la sfârşitul anului familiilor cu unul sau doi copii. Cuantumurile indemnizaţiei pentru copil se stabilesc în funcţie de numărul copiilor: 

- un copil - 391,70 euro/anual;


- doi copii - 783,41 euro/copil/anual; 


- trei copii - 783,40 euro/copil/anual; 


- 4 copii sau mai mulţi - 671,77 euro/copil/anual. 


Cuantumurile suplimentului anual (pentru familiile cu venituri de până la 17.086,01 euro/an): 


- un copil - 97,92 euro/anual;


- doi copii - 391,70 euro/copil/anual; 


- trei copii - 293,78 euro/copil/anual; 


- 4 copii sau mai mulţi - 223,92 euro /copil/anual. 


Cuantumurile suplimentului anual (pentru familiile cu venituri între 17.087,72 şi 34.172,03 euro/an): 


- un copil - 48,96 euro/anual;


- doi copii - 293,77 euro/copil/anual; 


- trei copii - 244,81 euro/copil/anual; 


- 4 copii sau mai mulţi - 139,95 euro/copil/anual. 


DANEMARCA

Prestaţia familială pentru copil se acordă trimestrial copiilor, până la vârsta de 18 ani.

 
- până la 3 ani - 14.156 DKK (aprox. 1.898,96 euro/an); 


- pentru copii cu vârsta între 3 - 6 ani - 12.792 DKK (aprox. 1.715,98 euro/an);


- pentru copii cu vârsta între 7 - 18 ani - 10.064 DKK (aprox. 1.350 euro/an). 


Indemnizaţia normală se acordă copiilor până la vârsta de 18 ani, în funcţie de vârsta copiilor, pentru persoana singură care are în îngrijire un copil sau pentru părinţii care sunt beneficiari de pensie pentru limită de vârstă: 4.556 DKK (aprox. 611,16 euro/an). 


Indemnizaţia suplimentară se acordă copiilor până la vârsta de 18 ani, în situaţia în care părintele, cu unul sau mai mulţi copii pe care îi are în întreţinere, primeşte alocaţii familiale pentru aceştia: 4.636 DKK (aprox. 621,89 euro/an). 


Alocaţia specială se acordă copiilor până la vârsta de 18 ani, când nici unul dintre părinţi nu mai este în viaţă sau doar unul dintre părinţi este în viaţă, sau paternitatea nu a fost stabilită, ori în situaţia în care pensia părinţilor este sub un anumit nivel. 


Se poate acorda şi un supliment în funcţie de veniturile familiei, în cuantum de 23.256 DKK (aprox. 3.119,68 euro/anual) 


Prestaţia pentru sarcini multiple se achită anual, pentru fiecare copil: 7.504 DKK (aprox. 1.006 euro/an). 

Pentru studenţi se acordă o indemnizaţie specială în cuantum de 5.976 DKK (aprox. 801,65 euro/an).


ESTONIA


Alocaţia


Se acordă copiilor, până la împlinirea vârstei de 16 ani. Daca aceştia continuă studiile, alocaţia se acordă până la împlinirea vârstei de 19 ani: 


• primul copil: 300 kroni estonieni/lună (aprox. 19,17 euro); 


• al 2-lea copil: 300 kroni estonieni/lună (aprox. 19,17 euro); 


• al 3-lea copil: 900 kroni estonieni/lună (aprox. 57,52 euro). 


Alocaţia pentru îngrijirea copilului
se acordă unuia dintre părinţi sau unei persoane (alta decât părintele), care are dreptul la concediu parental: 


- 600 kroni estonieni/lună (aprox. 38,17 euro) - reprezintă jumătate din cuantumul alocaţiei pentru îngrijirea copilului şi se acordă pentru fiecare copil până la vârsta de 3 ani, dacă părinţii au în grijă unul sau mai mulţi copii; 


- 300 kroni estonieni/lună (aprox. 19,17 euro) - reprezintă un sfert din cuantumul alocaţiei pentru îngrijirea copilului pentru fiecare copil cu vârsta cuprinsă între 3-8 ani. dacă părinţii au grijă de copii între 3-8 ani;

- 300 kroni estonieni/lună (aprox. 19,17 euro) - reprezintă un sfert din cuantumul alocaţiei pentru îngrijirea copilului pentru fiecare copil cu vârsta cuprinsă între 3-8 ani, dacă părinţii au grijă de trei sau mai mulţi copii care au cel puţin vârsta de 3 ani şi care primesc alocaţie pentru copii într-o familie cu trei sau mai mulţi copii;  


- persoana care primeşte alocaţie pentru îngrijirea copilului are dreptul la un supliment de 100 kroni estonieni/lună (aprox. 6,39 euro) pentru fiecare copil cu vârsta mai mare de 1 an. 


Alocaţia monoparentală se acordă copiilor cu un singur părinte: 300 kroni estonieni/lună (aprox. 19,17 euro) 


Alocaţia pentru copii la încorporare se acordă persoanelor încorporate în serviciul Forţelor de Apărare: 750 kroni estonieni/lună (aprox. 47,93 euro).


Alocaţia de îngrijire pentru asistenţi maternali se acordă copiilor care nu sunt privaţi de îngrijirea părinţilor, dar a fost stabilită o formă de protecţie a asistentului maternal, suma fiind în cuantum de 3.000 kroni estonieni/lună (aprox. 191,73 euro). 


Alocaţiile pentru familiile cu 7 sau mai mulţi copii reprezintă un ajutor de stat pentru familii, acordat părinţilor, tutorilor sau reprezentaţilor legali ai copilului care au cel puţin 7 copii sau mai mulţi: 2.520 kroni estonieni/lună (aprox. 161,05 euro). 


Alocaţia şcolară se acordă copiilor îndreptăţiţi la o alocaţie şcolară la începutul anului şcolar: 450 kroni estonieni/lună (aprox. 28,76 euro). 


Indemnizaţia parentală


Se acordă părintelui natural, adoptiv, tutorelui sau persoanei care are în îngrijire un copil. Perioada pentru care se acordă dreptul este de 455 zile de la acordarea prestaţiei de maternitate, dacă sarcina şi concediul de maternitate al mamei copilului încep cu cel puţin 30 de zile calendaristice înainte de data estimată a 

naşterii. 


Dacă mama copilului nu are dreptul la concediu de maternitate, indemnizaţia parentală trebuie acordată de la data naşterii copilului până când copilul împlineşte vârsta de 14 luni. 


Indemnizaţia se stabileşte luând în considerare media venitului lunar al persoanei din anul anterior. Cuantumul lunar al indemnizaţiei va fi 100% din media venitului lunar din anul anterior de plată a taxelor. 

Indemnizaţia parentală se acordă şi persoanelor care îşi continuă activitatea
: 

- 3.600 kroni estonieni/lună (aprox. 230,08 euro) se acordă persoanelor care nu realizează venituri supuse taxelor în anul calendaristic anterior; 


- 4.350 kroni estonieni/lună (aprox. 278,01 euro) reprezintă valoarea minimă a indemnizaţiei parentale. Dacă cuantumul lunar al indemnizaţiei raportat la media venitului lunar din anul anterior de plata a taxelor este mai mic sau egal cu această sumă, se va acorda valoarea minimă a indemnizaţiei; 


- 25.209 kroni estonieni (aprox. 1611,14 euro) reprezintă valoarea maximă a indemnizaţiei parentale, fiind egală cu de trei ori suma veniturilor medii lunare supuse taxelor în anul 2008. Se acordă persoanelor ale căror venituri medii lunare în anul anterior erau egale sau mai mari decât această sumă. 


În situaţia în care persoana îşi continuă activitatea, cuantumul indemnizaţiei parentale, depinde de venitul persoanei supus taxelor sociale, după cum urmează: 


- dacă venitul persoanei primit în timpul unei luni calendaristice este mai mic sau este egal cu nivelul indemnizaţiei parentale (3.600 kroni estonieni (aprox. 230,08 euro/lună), prestaţia va fi plătită integral; 


- dacă venitul persoanei primit în timpul unei luni calendaristice este mai mare decât cuantumul indemnizaţiei parentale (3.600 kroni estonieni/lună), cuantumul prestaţiei va fi redus în funcţie de cuantumul veniturilor persoanei; 


- indemnizaţia parentală nu va fi plătită dacă veniturile obţinute de o persoană  pe perioada unei luni calendaristice sunt de cinci ori mai mari faţă de cuantumul acestei prestaţii, adică 18.000 kroni estonieni (aprox. 1.150,40 euro).


Alocaţia pentru persoanele cu handicap se acordă lunar copilului sub vârsta de 16 ani pentru acoperirea nevoilor cauzate de handicapul copilului, pe baza unui plan de reabilitare: 


-  1.080 kroni estonieni (aprox. 69,02 euro) pentru un copil cu handicap mediu; 


- 1.260 kroni estonieni (aprox. 80,52 euro) pentru un copil cu handicap accentuat sau grav. 


Alocaţia de îngrijire a persoanei cu handicap se acordă părintelui sau reprezentantului legal al copilului dacă părintele nu poate desfăşura o activitate datorită faptului că se ocupă de creşterea copilului cu handicap: 

- 300 kroni estonieni (aprox. 19,17 euro) pentru copilul cu handicap mediu, accentuat sau grav,cu vârsta cuprinsă între 3-16 ani; 


- 240 kroni estonieni (aprox. 15,33 euro) pentru copilul cu handicap accentuat, cu vârsta cuprinsă între 16-18 ani; 


- 400 kroni estonieni (aprox. 25,57 euro) pentru copilul cu handicap grav, cu vârsta cuprinsă între 16-18 ani. 


Alocaţia pentru părintele care are un handicap se acordă lunar persoanelor care se ocupă de îngrijirea unui copil până la vârsta de 16 ani sau până la vârsta de 19 ani (dacă urmează cursurile învăţământului de zi, primar, secundar sau vocaţional sau din motive medicale, alte forme de studiu): 


- părintele singur cu handicap; 


- unuia sau ambilor soţi cu handicap; 

- părintelui adoptiv cu handicap; 


- tutorelui cu handicap, care se ocupă singur de creşterea unui copil; 


- persoanei cu handicap care se ocupă singură de creşterea unui copil şi care are calitatea de asistent maternal: 300 kroni estonieni/lună.


Alocaţia pentru educaţia copilului cu handicap se acordă lunar (cu excepţia lunilor iulie şi august) pentru un elev cu handicap care nu are activitate şi care urmează cursurile învăţământului secundar, clasele X-XII, vocaţional sau universitar şi care are cheltuieli legate de studiile sale ca urmare a dizabilităţii. 


Cuantumul alocaţiei este raportat la cheltuielile persoanei, dar nu mai puţin de 100 kroni estonieni (aprox. 6,39 euro) şi nu mai mult de 400 kroni estonieni (aprox. 25,57 euro). 


Finlanda

Alocaţia


Se acordă până la vârsta de 17 ani a copilului: 


• primul copil: 100 euro/lună; 

• al 2-lea copil: 110,5 euro/lună; 

• aI 3-lea copil: 131 euro/lună; 

• aI 4-lea copil: 151,5 euro/lună, 


• aI 5-lea copil şi următorii: 172 euro/lună. 


Pentru copiii din familiile monoparentale se acordă un supliment de 36,6 euro/lună. 


Alocaţia pentru creşterea copilului la domiciliu se acordă în următoarele cuantumuri: 294,28 euro şi 84,09 euro/lună pentru copiii sub vârsta de 3 ani sau 50,46 euro/lună pentru copiii între 3-6 ani. Se acordă un supliment pentru persoanele cu venituri mici: 168,19 euro/lună.

 
Alocaţia pentru creşterea copilului în sistem privat se acordă în următoarele cuantumuri: 137,33 euro şi 84,09 pentru copiii sub vârsta de 3 ani sau 50,46 pentru copiii cu vârsta cuprinsă între 3-6 ani. Se acordă un supliment pentru persoanele cu venituri mici: 134.55 euro/lună. 


Alocaţia parţială de creştere a copilului este în cuantum de 70 euro/lună. 

Alocaţia de îngrijire a copilului cu handicap se acordă copiilor până la vârsta de 16 ani, în funcţie de gradul de handicap. Cuantumul e cuprins între 79,83 euro şi 361,21 euro/lună.


FranŢa 


Alocaţia pentru copii

Se acordă copiilor până la vârsta de 20 de ani, cu condiţia ca venitul copilului să nu depăşească 55% din cuantumul venitului minim:

• 2 copii: 119,13 euro; 


• 3 copii: 271,75 euro; 


• 4 copii: 424,37 euro; 


• 5 copii: 577,00 euro; 


• 6 copii: 729,63 euro; 


• pentru fiecare dintre următorii copii: 152,63 euro/lună. 

Se acordă suplimente de alocaţie în funcţie de vârsta copilului: 


- peste 11 ani: 33,51 euro; 


- peste 16 ani 59,57 euro.


Alocaţia de întreţinere pentru orfani: 


- 111,68 euro/lună pentru copiii fără părinţi; 


- 83,76 euro /lună pentru copiii din familiile monoparentale. 


Indemnizaţia de creştere a copilului este condiţionată de o activitate anterioară naşterii copilului. Cuantumul total al indemnizaţiei este de 530,72 euro/lună. 
Cuantumul parţial al indemnizaţiei este de 403,56 euro, în cazul unei activităţi cu jumătate de normă. Se acordă un supliment în cuantum de 758,95 euro în cazul suspendării complete a activităţii. 


În cazul alocaţiei de îngrijire a copilului, suma acordată unei persoane care are în îngrijire un copil sub vârsta de 3 ani, variază în funcţie de veniturile familiei respective. 


Prestaţia zilnică pentru prezenţa părinţilor se acordă timp de 310 zile şi poate fi acordată pe parcursul a 3 ani de zile în funcţie de nevoile copilului, în cuantum de 39,58 euro/zi.


Cuantumul creşte la 47,02 euro/zi pentru creşterea unui copil de o persoană singură.  


Germania

Alocaţia


Cuantumul alocaţiei este de:


- 154 euro/lună pentru primii trei copii; 


- 179 euro/lună pentru următorii copii. 


Indemnizaţia pentru creşterea copiilor se acordă condiţionat, în funcţie de pragul anual al veniturilor familiei: 

- 300 euro/lună pentru primele 24 luni de la naşterea copilului. 

Părinţii pot opta pentru o perioadă mai scurtă a concediului, de 12 luni, şi să primească o indemnizaţie de 450 euro/lună. 


Grecia


Alocaţia de familie


Se acordă până la vârsta de 18 ani a copilului sau până la 22 ani în cazul celor care continuă studiile. 


- 8,22 euro/lunar - un copil; 


- 24,65 euro - 2 copii; 


- 55,47 euro - 3 copii; 


- 67,38 euro - 4 copii; 


- pentru fiecare copil, după al patrulea se adaugă suma de 11,29 euro/lunar. 


În cazul copiilor cu handicap se acordă o alocaţie suplimentară în cuantum de 3,67 euro/lună. 


Irlanda


Alocaţia pentru copii se acordă până la vârsta de 16 ani a copilului sau până la 19 ani, în cazul copiilor cu handicap sau a celor care urmează studiile, fiind în cuantum de 164 euro/copil/lună. 


Alocaţia pentru îngrijirea copilului se acordă tuturor copiilor până la vârsta de 6 ani, fiind în cuantum de 250 euro/trimestru. 


ITALIA


Pentru un venit familial anual (la data de 1.07.2008) de până la 12.712,50 euro, alocaţia lunară pentru nucleul familial are următoarele cuantumuri: 


- 137,5 euro/familie în cazul unui nucleu familial compus din 3 persoane (doi părinţi şi un copil); 


- 258,33 euro/ familie în cazul unui nucleu familial compus din 4 persoane (doi părinţi şi doi copii); 


- 375 euro / familie în cazul unui nucleu familial compus din 5 persoane (doi părinţi şi trei copii). 


Pe măsură ce venitul familial creşte, alocaţia pentru nucleul familial scade. De asemenea, pe măsură ce numărul membrilor de familie care compun nucleul familial este mai mare şi nivelul alocaţiei creşte. 


LETONIA


Indemnizaţia familială de stat se acordă pentru copii cu vârsta mai mică de 15 ani. Dacă copilul continuă studiile, indemnizaţia se acordă până la terminarea studiilor sau până la căsătorie, dar până la vârsta de 20 ani. 


- primul copil: 8 LVL/lună; 


- al 2-lea copil: 9,60 LVL/lună; 


- al 3-lea copil: 12,80 LVL/lună; 


- începând cu al 4-lea copil: 14,40 LVL/lună. 


Indemnizaţia pentru îngrijirea copilului se acordă astfel:


• copilului cu vârsta mai mică de 1 an. Se acordă părintelui sau reprezentatului legal al copilului care se ocupă de îngrijirea acestuia, atât pentru persoanele angajate cât şi pentru cele care nu au activitate. 


- persoane angajate: 70% din media plăţilor lunare ale asigurărilor pe venit, nu mai puţin de 56 LVL/lună (aprox. 80,20 euro), dar nu mai mult de 392 LVL/lună (aprox. 561,44 euro); 


- persoane fără activitate: 50 LVL/lună (aprox. 71,61 euro). Media plăţilor lunare ale asigurărilor pe venit se calculează pe o perioadă de 12 luni. 


• copilului cu vârsta mai mică de 2 ani. Se acordă părintelui sau reprezentatului legal al copilului care se ocupă de îngrijirea acestuia, atât pentru persoanele angajate, cât şi pentru cele care nu desfăşoară o activitate.

- 30 LVL (aprox. 42,96 euro), atât pentru persoanele angajate cât şi pentru cele care nu au activitate, fără a se lua în considerare durata angajării. 


Dacă indemnizaţia pentru îngrijirea copilului se acordă pentru gemeni sau mai mulţi copii născuţi în timpul unei naşteri, se acordă un supliment. 

Indemnizaţia pentru îngrijirea copilului nu se acordă dacă celălalt părinte beneficiază de o indemnizaţie similară pe aceeaşi perioadă de timp. 


- 50 LVL/lună (aprox. 71,61 euro) pentru fiecare din următorii copii născuţi, cu vârsta mai mică de 1 an; 


- 30 LVL lună (aprox. 42,96 euro) pentru fiecare din următorii copii născuţi, cu vârsta mai mică de 2 ani. 


Indemnizaţia pentru îngrijirea copilului cu handicap se acordă părintelui sau reprezentatului legal al copilului cu handicap, care se ocupă de îngrijirea acestuia, până la terminarea perioadei de dizabilitate, până la terminarea nevoii de asistenţă specială a copilului sau până la împlinirea de către copil a vârstei de 18 ani. 


Indemnizaţia pentru îngrijirea copilului cu handicap nu se acordă dacă o indemnizaţie de maternitate sau o indemnizaţie pentru creşterea copilului se acordă celuilalt părinte pe aceeaşi perioadă de timp. 


Aceasta este în cuantum de 150 LVL/lună de la data de 1.01.2008 (aprox. 214,83 euro).


Alocaţia suplimentară pentru copiii cu dizabilităţi se acordă sub forma unui supliment persoanei care este îndreptăţită la indemnizaţia familială de stat pentru copilul cu handicap până la vârsta de 18 ani. Dacă persoana pierde dreptul la indemnizaţia familială de stat după ce copilul împlineşte 15 ani, acest supliment se va acorda copilului cu handicap până când acesta va împlini 18 ani. Cuantumul este de 50 LVL/lună (aprox. 71,61 euro). 


LITUANIA

Alocaţia pentru copii se acordă astfel:


• pentru familiile cu un copil sau doi copii: 

- 97,5 LTL (28,24 euro/lună) până la vârsta de 3 ani a copilului;


- 52 LTL (15 euro/lună) pentru copiii cu vârsta între 3-18 ani sau până la terminarea studiilor liceale; 

• pentru familiile cu trei sau mai mulţi copii: 


- 143 LTL (41,42 euro/lună) până la vârsta de 3 ani a copilului; 


- 97,50 LTL (28,24 euro/lună) pentru copiii cu vârsta între 3-18 ani sau până la 24 ani în cazul în care continuă studiile. 


LUXEMBURG


Alocaţia lunară pentru copii se acordă până la vârsta de 18 ani a copilului sau până la 27 ani pentru copiii care urmează studiile sau cei cu dizabilităţi severe: 


- primul copil: 185 euro;


- 2 copii: 440,72 euro;


- 3 copii: 802,74 euro; 


- pentru fiecare dintre următorii copii: 361,82 euro.


Suplimentul la alocaţia pentru copii, care este acordat în funcţie de vârsta copilului:


- copii cu vârsta peste 6 ani: 16,17 euro; 


- copii cu vârsta peste 12 ani: 48,52 euro. 


Suplimentul la alocaţia pentru copii, care este acordată în cazul copiilor cu handicap este de 185,60 euro pentru fiecare copil sub vârsta de 18 ani. 


MALTA


Alocaţia


Se acordă până la vârsta de 16 ani sau până la 21 ani, în cazul studenţilor sau persoanelor care sunt înregistrate pentru prima oară la agenţia pentru şomaj. Cuantumul maxim al alocaţiilor:


- primul copil: 37,50 MTL (87 euro); 


- 2 copii: 56,25 MTL (131 euro); 


- 3 copii: 75,00 MTL (175 euro); 


- 4 copii: 93,75 MTL (218 euro); 


- pentru fiecare dintre următorii copii: 18,75 MTL (44 euro pentru fiecare copil). 


Cuantumul alocaţiei variază în funcţie de venitul familiei. Alocaţia maximă se plăteşte în cazul familiilor monoparentale. 


Alocaţia specială pentru persoanele cu handicap se plăteşte părinţilor care au copii cu handicap ca un supliment la alocaţia pentru copii. Cuantumul acesteia variază în funcţie de venituri, nivelul minim fiind de 52 MTL (121 euro/an/familie). 


MAREA BRITANIE


Alocaţia pentru copii se acordă până la vârsta de 16 ani sau până la 20 ani, în cazul celor care continuă studiile. 


Valoarea acesteia este următoarea:


• 18,10 lire sterline/saptamână, pentru un copil (aprox. 24,22 euro); 


• 12,10 lire sterline/saptamână pentru următorii copii (aprox. 16,19 euro).


OLANDA

Prestaţiile pentru copii se acordă până la vârsta de 17 ani a copilului, fiind în cuantum de 190,19 euro/trimestrial. 


Alocaţia pentru copii este în cuantum de 41,27 euro/lună. 


POLONIA

Alocaţia familială 


Alocaţia familială se acordă familiei al cărei venit net pe membru de familie nu depăşeşte valoarea de 504 PLN (126 euro/lună) sau familiilor care au copii cu handicap şi al căror venit pe membru de familie nu depăşeşte 583 PLN (146 euro/lună). 


Din luna septembrie 2006 cuantumul alocaţiei familiale depinde de vârsta copilului şi se acordă lunar, după cum urmează: 


- 48 PLN (aprox. 12 euro) - până la vârsta de 5 ani a copilului; 


- 64 PLN (aprox. 16 euro) - pentru copiii cu vârsta cuprinsă între 5 -18 ani; 


- 68 PLN (aprox. (17 euro) - pentru copiii cu vârsta cuprinsă între 18 - 24 ani. 


Se acordă 7 suplimente la alocaţia familială în următoarele cazuri:


• naşterea copilului – suplimentul se acordă unuia dintre părinţi sau reprezentantului legal al copilului, fiind în cuantum de 1.000 PLN ( aprox. 250 euro);

• îngrijirea copilului pe timpul concediului parental – suplimentul se acordă pe timpul concediului parental, dar nu mai mult de 24 luni sau 36 luni, dacă persoana îngrijeşte mai mult de un copil rezultat în urma unei singure naşteri ori 72 de luni, dacă copilul prezintă un handicap. Cuantumul este de 400 PLN (aprox. 100 euro/ lună); 

• familii monoparentale – suplimentul se acordă părinţilor singuri care nu primesc pensie alimentară de la celălalt părinte sau în cazul în care tatăl copilului este necunoscut. Cuantumul este de 170 PLN (aprox. 43 euro/copil) sau 250 PLN (aprox. 63 euro/copil cu handicap); 


Cuantumul total al acestui supliment plătit unei familii nu trebuie să depăşească 340 PLN (aprox. 86 euro) sau 500 PLN (aprox. 125 euro) în cazul copilului cu handicap. Dacă veniturile familiei pe membru de familie nu depăşesc totuşi jumătate din criteriul de venit, cuantumul suplimentului va creşte cu 50 PLN (aprox. 13 euro) pe fiecare copil, dar nu mai mult de 100 PLN (aprox. 25 euro) pe familie. 


Familiile monoparentale au dreptul şi la un avans din pensia alimentară. Se acordă dacă pensia alimentară acordată prin hotărâre judecătorească nu se achită, iar venitul pe membru de familie nu depăşeşte 583 PLN (146 euro). 


Cuantumul avansului variază între 120 PLN (aprox. 30 euro) şi 250 PLN (aprox. 63 euro) şi depinde de numărul copiilor şi gradul de handicap. 


Dacă venitul pe membru de familie nu depăşeşte jumătate din criteriul de venit, cuantumul maxim al avansului creşte cu 50 PLN (aprox. 13 euro) pentru fiecare copil, dar nu mai mult de 100 PLN (aprox. 25 euro/familie). 


• Educaţia şi reabilitarea copilului cu handicap - se acordă pentru susţinerea financiară a familiei pentru acoperirea costurilor crescute cu reabilitarea şi educaţia copilului până la vârsta de 16 ani. Dacă copilul are handicap grav sau mediu se acordă supliment până la 24 de ani. Cuantumul este următorul:

- 60 PLN (aprox. 15 euro/lună) pentru copilul până la 5 ani; 


- 80 PLN (aprox. 20 euro/lună) pentru copilul cu vârsta cuprinsă între 5-24 de ani. 


• Începerea anului şcolar – suplimentul se acordă pentru susţinerea familiei din punct de vedere financiar la începutul anului şcolar pentru achiziţionarea manualelor, cuantumul fiind de 100 PLN (aprox. 25 euro/an pentru fiecare copil). 


• Educaţia copilului în afara locului de reşedinţă – scopul suplimentului este acela de a acoperi costurile de cazare a copilului în locul în care este situată unitatea de învăţământ. Se poate acorda şi pentru acoperirea costurilor de transport de la locul de reşedinţă la unitatea de învăţământ.  


Cuantumul pentru cazare este de 90 PLN (aprox. 23 euro/lună), iar pentru transport se acordă 50 PLN (aprox. 13 euro/lună).  


Suplimentul se acordă pentru 10 luni, pe parcursul anului şcolar. 


• Suplimentul se acordă familiilor cu trei sau mai mulţi copii care au dreptul la alocaţia familială, cuantumul fiind de 80 PLN (aprox. 20 euro/lună), începând cu al treilea copil.


Prestaţiile de îngrijire 

Prestaţiile de îngrijire reprezintă un ajutor financiar acordat familiilor care au copii cu handicap şi care necesită o îngrijire specială. 


a) Prestaţia de îngrijire medicală se acordă copiilor cu handicap până la vârsta de 16 ani sau persoanelor peste 16 ani care au handicap grav sau mediu, care s-a instalat la vârsta la care erau îndreptăţite la primirea unei alocaţii familiale. Prestaţia se acordă indiferent de veniturile familiei. 


b) Indemnizaţia de îngrijire se acordă mamei sau tatălui care trebuie să renunţe la activitate în vederea îngrijirii unui copil cu handicap grav sau mediu. 


- prestaţia de îngrijire medicală este în cuantum de 153 PLN (aprox. 38 euro/lună); 


- indemnizaţia de îngrijire se acordă lunar în cuantum de 420 PLN (aprox. 105 euro) dacă venitul pe membru de familie nu depăşeşte 583 PLN (aprox. 146 euro). 


PORTUGALIA


Alocaţia familială pentru copii şi tineri



• dacă venitul este mai mic sau egal cu jumătate din salariul minim lunar:

- copil până la 12 luni inclusiv - 130,62 euro/lună; 


- copil cu vârsta mai mare de 12 luni - 32,65 euro/lună. 


• dacă venitul este mai mare decât jumătate din salariul minim lunar sau mai mic şi egal cu un salariu minim lunar: 


- copil până la 12 luni inclusiv - 108,85 euro; 


- copil cu vârsta mai mare de 12 luni - 27,22 euro.


• dacă venitul este mai mare decât un salariu minim lunar sau mai mic şi egal cu 1 salariu minim lunar şi jumătate: 


- copil până la 12 luni inclusiv - 87,08 euro; 

- copil cu vârsta mai mare de 12 luni - 25,04 euro.


• dacă venitul este mai mare decât un salariu minim lunar şi jumătate sau mai mic şi egal cu 2 salarii minime lunare şi jumătate: 


- copil până la 12 luni inclusiv - 53,79 euro; 


- copil mai mare de 12 luni - 21,52 euro. 


• dacă venitul este mai mare decât 2 salarii minime lunare şi jumătate sau mai mic şi egal cu 5 salarii minime lunare: 


- copil până la 12 luni inclusiv - 32,28 euro;


- copil mai mare de 12 luni - 10,76 euro.


• dacă venitul este mai mare decât 5 salarii minime lunare nu se plătesc prestaţii familiale.


În cazul copiilor şi tinerilor cu handicap cuantumurile prestaţiilor sunt mai mari, după cum urmează: 


- până la vârsta de 14 ani - 55,88 euro/lună; 

- între 14-18 ani - 80,94 euro/lună; 


- între 18-24 ani - 108,36 euro/lună. 


Alocaţia familială prenatală se acordă începând cu luna a 4-a de sarcină, până la naşterea copilulului. Cuantumurile sunt diferenţiate în funcţie de veniturile familiei: 


- venit mai mic sau egal cu jumătate din salariul minim lunar - 130,62 euro; 


- venit mai mare decât jumătate din salariul minim lunar şi mai mic sau egal cu un salariu minim lunar - 108,85 euro; 


- venit mai mare decât 1 salariu minim lunar sau mai mic şi egal cu 1 salariu minim lunar şi jumătate - 87,08 euro; 


- venit mai mare decât un salariu minim lunar şi jumătate sau mai mic şi egal cu 2 salarii minime lunare şi jumătate - 53,79 euro; 


- venit mai mare decât 2 salarii minime lunare şi jumătate sau mai mic şi egal cu 5 salarii minime lunare - 32,28 euro; 


- venit mai mare decât 5 salarii minime lunare - nu se plătesc prestaţii familiale. 


Pentru copiii sau tinerii care nu se pot îngriji singuri datorită unui handicap şi care au nevoie de îngrijirea permanentă a unei alte persoane, se acordă 82,58 euro/lună, reprezentând o prestaţie lunară pentru toată viaţa. Pentru tinerii peste 24 de ani care datorită unui handicap fizic, senzorial, motor sau mental, sunt incapabili să desfăşoare o activitate profesională se acordă suma de 165,17 euro/Iună. 


SLOVACIA


• alocaţia pentru copii reprezintă o prestaţie socială acordată de stat, de tip necontributoriu, acordată de la bugetul de stat. Persoana trebuie să aibă grijă de copil şi să aibă reşedinţa permanentă sau temporară pe teritoriul Slovaciei. Suma acordată este de 540 SKK/lună (aprox. 16,09 euro). 


• alocaţia parentală reprezintă o prestaţie specială, necontributorie, acordată de stat pentru îngrijirea adecvată a copilului până la vârsta de 3 ani sau până la vârsta de 6 ani, dacă acel copil este bolnav sau a fost încredinţat în plasament la o persoană. Aceasta trebuie să aibă grijă de copil şi să aibă reşedinţa permanentă sau temporară pe teritoriul Slovaciei. Suma acordată este de 4.440 SKK/lună (aprox. 132,35 euro). 


• alte prestaţii pentru asistenţa maternală se acordă pentru fiecare copil, dat în plasament sau care beneficiază de îngrijire alternativă din partea unui asistent maternal. Suma acordată este de 3.490 SKK /lună (aprox. 104,03 euro). 


SLOVENIA


Alocaţia pentru copii se acordă până la vârsta de 18 ani a copilului sau până la 26 ani în cazul copiilor cu handicap sau a celor care continuă studiile. 


Cuantumul prestaţiei este stabilit în funcţie de venitul familiei, ca procent din venitul mediu naţional din anul precedent: 


• venit de până la 15%:


-  99,44 euro/lună pentru primul copil; 


- al doilea copil - 103,89 euro; 


- al treilea copil şi următorii 113,34 euro. 


• venit cuprins între 15-25%:


-  primul copil - 80,75 euro; 


- al doilea copil - 89,27 euro 


- al treilea copil şi următorii 97,73 euro. 


• venit cuprins între 25-30%:


- primul copil 61,55 euro; 


- al doilea copil 68,78 euro; 


- al treilea copil şi următorii 76 euro.


• venit cuprins între 30-35%: 


- primul copil 48,54 euro; 


- al doilea copil 55,39 euro; 


- al treilea copil şi următorii 62,36 euro. 


• venit cuprins între 35-45%: 


- primul copil 39,69 euro; 


- al doilea copil 46,32 euro; 


- al treilea copil şi următorii 52,91 euro. 


• venit cuprins între 45-55%: 


- primul copil 25,15 euro; 


- al doilea copil 31,48 euro; 


- al treilea copil si următorii 37,77 euro. 


• venit cuprins între 55-75%: 


- primul copil 18,86 euro; 


- al doilea copil 25,15 euro; 


- al treilea copil si următorii 31,48 euro. 


• venit cuprins între 75-99%: 


- primul copil 16,42 euro; 


- al doilea copil 22,71 euro; 


- al treilea copil şi următorii 29 euro. 


Se acordă un supliment de 10% pentru copiii din familiile monoparentale. 


Cuantumul lunar al alocaţiei pentru îngrijirea copiilor cu handicap este de 90,08 euro sau 181,20 euro pentru copiii care au nevoie de îngrijire constantă. 


SPANIA


Alocaţia se acordă pentru copiii cu vârsta cuprinsă între 0 şi 3 ani, iar suma se actualizează anual. 


În anul 2008, suma acordată a fost de 650 euro de copil/an, pentru familiile numeroase, cu 3 sau mai mulţi copii. Pentru familiile cu un copil cu dizabilitaţi, alocaţia se acordă până la vârsta de 6 ani, iar suma ajunge la aproximativ 750 euro/an.


Pentru mamele divorţate sau care sunt singure şi au un copil în îngrijire, ajutorul de 650 euro/an se acordă până la vârsta de 6 ani. 


Pentru mamele care lucrează şi care au copii cu vârste cuprinse între 0 şi 3 ani se acordă un ajutor pentru copil de 100 euro/lună. 


Pentru familiile aflate în dificultate, care au copii în îngrijire, se acordă un ajutor de 25 euro/luna de familie. Venitul maxim pe baza căruia se acordă acest ajutor este de 11.000 de euro/an. 


SUEDIA


Alocaţia pentru copii se acordă până la vârsta de 16 ani a copilului. O prestaţie similară se acordă şi copiilor care urmează studiile. Cuantumurile sunt următoarele: 


• 1.050 SEK (116 euro/lună); 


Suplimentul pentru familiile numeroase: 


• pentru al 2-lea copil 100 SEK (11 euro); 


• pentru al 3-lea copil 354 SEK (39 euro); 


• pentru al 4-lea copil 860 SEK (95 euro); 


• pentru al 5-lea copil 1.050 SEK (116 euro). 


UNGARIA


Alocaţia familială


Se acordă până la vârsta de 16 ani a copilului sau până la vârsta de 23 de ani, dacă acesta continuă cursurile. Cuantumuri: 


- primul copil 11.700 HUF (47 euro/lună); 


- 2 copii 12.700 HUF (51 euro/copil); 


- 2 copii, familie monoparentală 13.800 HUF (55 euro/copil); 


- 3 sau mai mulţi copii 14.900 HUF (59 euro/copil); 


- mai mulţi copii, familie monoparentala 15.900 HUF (63 euro/copil); 


- copil cu handicap 22.300 HUF (89 euro/copil); 


- copil cu handicap, familie monoparentală 24.400 HUF (97 euro/copil); 


- copil în plasament la asistent maternal 13.800 HUF (55 euro/copil). 


Alocaţia pentru îngrijirea copilului 

Se acordă pentru părinţii care au grijă de copiii până la vârsta de 3 ani sau până la vârsta de 10 ani, în cazul copilului cu handicap sau pentru bunicii care au grijă de nepoţi cu vârsta între 1-3 ani la domiciliul părinţilor. În cazul gemenilor alocaţia se acordă până la vârsta de 6 ani a copilului. 


Cuantumul lunar este egal cu pensia minimă pentru limită de vârstă, şi anume 26.830 HUF, (107 euro), indiferent de numărul copiilor din familie. În cazul gemenilor cuantumul se dublează. 


• Sprijinul pentru creşterea copilului se acordă părinţilor care au grijă de 3 sau mai mulţi copii în propria lor casă, dacă cel mai mic copil are între 3 şi 8 ani. Beneficiarii pot avea o activitate de 4 ore pe zi sau pot lucra fără restricţii de timp la domiciliu. 


Cunatumul lunar este egal cu pensia minimă pentru limită de vârstă, şi anume 

26.830 HUF, (107 euro), indiferent de numărul copiilor din familie. 


• Indemnizaţia pentru creşterea copilului se acordă persoanelor care au cel puţin 180 de zile de asigurare în timpul ultimilor 2 ani înainte de naşterea copilului. Copilul trebuie să locuiască împreună cu familia, iar unul dintre părinţi este obligat să stea acasă cu copilul. Prestaţia se acordă până la împlinirea copilului a vârstei de 2 ani şi reprezintă 70% din media veniturilor brute zilnice din anul anterior. Valoarea maximă care se poate acorda este de 70% din valoarea dublă a salariului minim:  91.700 HUF (365 euro). 


ALTE STATE EUROPENE

Islanda

Prestaţia pentru copii se acordă până la vârsta de 18 ani a copilului. 


Cuantumul anual al prestaţiilor este următorul
: 


- Pentru toţi copiii până la vârsta de 7 ani - 56.096 ISK (circa 598 euro). 

Acest cuantum nu este redus în funcţie de veniturile părinţilor. 


- Suplimentul pentru părinţii căsătoriţi sau care locuiesc împreună: 


• primul copil 139.647 ISK (1.488 euro). 


• al doilea copil 166.226 ISK (1.771 euro). 


- Pentru părinţii singuri 


• primul copil 232.591 ISK (2.478 euro). 


• al doilea copil şi următorii 238.592 ISK (2.542 euro). 


Acest cuantumuri pot fi reduse in funcţie de veniturile părinţilor.

Alocaţia pentru familia monoparentală se acordă părintelui singur care are în îngrijire un copil în vârstă de până la 18 ani. Această alocaţie se acordă în următoarele cuantumuri anuale: 


- pentru doi copii 63.900 ISK (681 euro); 


- pentru 3 copii şi mai mulţi - 166.152 ISK (1.770 euro). 


Nu se acordă pentru un singur copil. 


Alocaţia de îngrijire pentru copilul cu handicap se acordă pentru copiii cu handicap în cuantum maxim de 96.978 ISK (1.033 euro/lună). 


LIECHTENSTEIN


Indemnizaţia pentru copii se acordă până la vârsta de 18 ani prin sistemul public obligatoriu finanţat din contribuţii, pentru persoanele rezidente sau angajate în Liechtenstein. 

Cuantumul indemnizaţiei este următorul:

- 280 CHF (170 euro)/copil, dacă familia are unul sau doi copii; 


- 330 CHF (200 euro)/copil, în cazul gemenilor sau pentru trei sau mai mulţi copii. 


În timp, cuantumul lunar creşte până la un nivel de 330 CHF (200 euro/copil) pentru fiecare copil. 


Pentru familiile monoparentale se acordă un supliment lunar de 110 CHF (67 euro/copil). 


NORVEGIA


Alocaţia pentru copii se acordă până la vârsta de 18 ani. Cuantumul lunar al alocaţiei este de 970 NOK (118 euro/pentru fiecare copil). 

Alocaţia pentru îngrijirea copilului se acordă pentru îngrijirea copiilor cu vârsta cuprinsă între 1-3 ani. Cuantumurile sunt diferenţiate în funcţie de numărul de ore/săptămână petrecute într-un centru specializat de îngrijire. 


Nivelul maxim al alocaţiei (0 ore în centrul de îngrijire) este de 3.303 NOK (402 euro), nivelul minim (25-32 ore) este de 661 NOK (81 euro).
� în anul 2008


� în anul 2007

